text: Borgerne i Vollerup vil have blitz
  09 februar 2015 kl. 18.49
  Farten er alt for høj i Vollerup i Sønderjylland. Derfor har byens indbyggere kontaktet Syd- og Sønderjyllands Politi. De vil nemlig gerne have besøg af en af politiets nye fotovogne.
  I Vollerup frygter de for deres børns liv, når biler og lastbiler drøner igennem byen hovedgade.
  Derfor har borgerne kontaktet Syd- og Sønderjyllands Politi. For de vil gerne have besøg af en af politiets nye fotovogne. Det tror de vil give mere respekt for farten.
  Vollerup er ikke den eneste by, der ønsker flere fotovogne i byen.
  Syd- og Sønderjyllands Politi fortæller de dagligt oplever, at borgere henvender sig og beder om at få fotovognen ud.
  Politiet er glade for henvendelserne, da de er et supplement til deres egne iagttagelser ude i trafikken.
  Og der er gode udsigter til, at fotovognen nu kommer til Vollerup.
  I Vollerup håber de nu, at det fremover bliver mere sikkert for alle at bo i byen.
  